PMIndiaData/PMIndiaSum huggingface dataset:
হাজারিবাগ থেকে কোডারমা পর্যন্ত নতুন রেল লাইনের উদ্বোধন করলেন প্রধানমন্ত্রী

নয়াদিল্লি , ২০ ফেব্রুয়ারি , ২০১৫ প্রধানমন্ত্রী শ্রী নরেন্দ্র মোদী আজ বলেছেন, ভারতীয় রেলের আধুনিকীকরণ ও রেলে আরও উন্নত পরিষেবা প্রদানের লক্ষ্যে সরকার কাজ করছে। কোডারমা-হাজারিবাগ নতুন রেল লাইনটি জাতির উদ্দেশে উৎসর্গ করে এবং হাজারিবাগ ও কোডারমার মধ্যে ডেম্যু ট্রেন পরিষেবার সূচনা করে প্রধানমন্ত্রী ভাষণ দিচ্ছিলেন। কোডারমা-হাজারিবাগ রেল লাইন প্রকল্পের জন্য যে কৃষকরা জমি দিয়েছেন তাদের ধন্যবাদ জানিয়ে প্রধানমন্ত্রী বলেন, ভবিষ্যৎ প্রজন্মের জন্য এই কৃষকরা ব্যাপক অবদান রেখেছেন। তিনি বলেন, এই রেল লাইন কেবলমাত্র পরিবহণের একটি মাধ্যমই নয়, বরং ভারতীয় অর্থনীতির মেরুদণ্ড হয়ে উঠতে পারে। প্রধানমন্ত্রী বলেন, ঝাড়খন্ডকে তার নিজস্ব সমৃদ্ধি বাড়াতে খনিজ সম্পদের জন্য রেল ও সড়ক যোগাযোগ ব্যবস্থার ওপর আরও বেশি করে নজর দিতে হবে। এই রাজ্যে রেল ও সড়ক যোগাযোগ ব্যবস্থা গড়ে তুলতে পূর্ণ সহায়তা দেওয়ার জন্য তিনি ঝাড়খন্ডবাসীকে আহ্বান জানান। ২০৪টি বন্টনকৃত কয়লা ব্লক বাতিলের সুপ্রিম কোর্টের গত বছরের সেপ্টেম্বর মাসের সিদ্ধান্তের কথা উল্লেখ করে প্রধানমন্ত্রী ক্যাগের নজরদারির প্রসঙ্গওটিও উত্থাপন করেন। তিনি বলেন, বাতিল হওয়া কয়লা ব্লকগুলির মধ্যে ৪০টি ঝাড়খন্ডের। প্রধানমন্ত্রী জানান, সুপ্রিম কোর্টের এই সিদ্ধান্তের চার মাসের মধ্যেই বাতিল হওয়া কয়লা ব্লকগুলির নিলাম শুরু করা হয়েছে। এখনও পর্যন্ত ১৫টি কয়লা ব্লক নিলাম করে ৭৫ হাজার কোটি টাকা আয় হয়েছে। প্রধানমন্ত্রী তাঁর অঙ্গীকারের কথা পুনরায় উল্লেখ করে বলেন, তিনি কোনভাবেই দুর্নীতিকে প্রশ্রয় দেবেন না। দারিদ্র্য দূর করতে গরিব মানুষদের সুযোগসুবিধা প্রদানের প্রয়োজন রয়েছে বলেও তিনি মন্তব্য করেন। এই উপলক্ষে ঝাড়খন্ডের রাজ্যপাল শ্রী সৈয়দ আহমেদ, রাজ্যের মুখ্যমন্ত্রী শ্রী রঘুবীর দাস সহ রেলমন্ত্রী শ্রী সুরেশ প্রভু, রেল প্রতিমন্ত্রী শ্রী মনোজ সিনহা, গ্রামোন্নয়ন প্রতিমন্ত্রী শ্রী সুদর্শন ভগৎ ও অর্থ প্রতিমন্ত্রী শ্রী জয়ন্ত সিনহা উপস্থিত ছিলেন।
গুরু গোবিন্দ সিং জী-র জন্মবার্ষিকীতে স্মারক মুদ্রা প্রকাশ করবেন প্রধানমন্ত্রী

প্রধানমন্ত্রী শ্রী নরেন্দ্র মোদী আগামীকাল রবিবার (১৩ জানুয়ারি) নতুন দিল্লির ৭, লোককল্যাণ মার্গ – এ আয়োজিত গুরু গোবিন্দ সিং জী-র জন্মবার্ষিকী উপলক্ষে এক অনুষ্ঠানে স্মারক মুদ্রা প্রকাশ করবেন। এই উপলক্ষে প্রধানমন্ত্রী বিশিষ্ট ব্যক্তিদের এক সমাবেশে ভাষণ দেবেন। দশম শিখগুরু – গুরু গোবিন্দ সিং তাঁর আদর্শ ও শিক্ষার মাধ্যমে অগণিত মানুষের কাছে প্রেরণার উৎস হয়ে উঠেছিলেন। প্রধানমন্ত্রী শ্রী মোদী ২০১৭-র ৫ জানুয়ারি পাটনায় শ্রী গুরু গোবিন্দ সিং জী মহারাজের ৩৫০তম জন্মবার্ষিকী উদযাপন অনুষ্ঠানে যোগ দিয়েছিলেন। এই উপলক্ষে তিনি একটি স্মারক ডাকটিকিট প্রকাশ করেছিলেন। শ্রী মোদী তাঁর ভাষণে গুরু গোবিন্দ সিং জী যে খালসা ভাবাদর্শ এবং ভারতের বিভিন্ন অংশের সঙ্গে যুক্ত পাঁচটি পঞ্চ-প্রয়াসের মাধ্যমে কিভাবে দেশকে এক জোট করার অভিনব প্রয়াস গ্রহণ করেছিলেন, সেকথা উল্লেখ করেন। গুরু গোবিন্দ সিং জী তাঁর শিক্ষাদর্শের জন্য জ্ঞানকেই প্রধান হাতিয়ার করেছিলেন বলেও প্রধানমন্ত্রী অভিমত প্রকাশ করেন। সমাজের দুর্বলতর শ্রেণীর মানুষের স্বার্থে গুরু গোবিন্দ সিং – এর সংগ্রামকে স্মরণ করে প্রধানমন্ত্রী গত ৩০ ডিসেম্বর বেতার অনুষ্ঠান ‘মন কি বাত’ – এ বলেছিলেন, গুরু গোবিন্দ সিং বিশ্বাস করতেন মানবজাতির দুঃখ, কষ্ট, যন্ত্রণা দূর করাই সর্বোত্তম সেবা। গুরু গোবিন্দ সিং জী-র বীরত্ব, আত্মত্যাগ ও আন্তরিকতারও প্রশংসা করেন শ্রী মোদী। পাঞ্জাবের লুধিয়ানায় ২০১৬-র ১৮ অক্টোবর আয়োজিত জাতীয় অতিক্ষুদ্র, ক্ষুদ্র ও মাঝারি শিল্পোদ্যোগ পুরস্কার প্রদান অনুষ্ঠানে প্রধানমন্ত্রী শ্রী মোদী, মানুষ সমগ্র মানবজাতিকে এক বলে মনে করবে – কোনও ব্যক্তি শ্রেষ্ঠ বা হীন নয়, এমনকি কেউই স্পর্শনীয় বা অস্পৃশ্য নয় – গুরু গোবিন্দ সিং – এর এই বাণী আজও প্রাসঙ্গিক বলে মন্তব্য করেন। ২০১৬-র ১৫ আগস্ট স্বাধীনতা দিবসের ভাষণে প্রধানমন্ত্রী আরও একবার দেশের স্বার্থে আত্মত্যাগের কাহিনী স্মরণ করে বলেন, মহান এই আদর্শ শিখ গুরুদের কাছে ঐতিহ্য।
প্রধানমন্ত্রী শ্রী নরেন্দ্র মোদী সকাশে ইউরোপীয় ইউনিয়নের নিরাপত্তা নীতি ও বিদেশ সংক্রান্ত বিষয়েরউচ্চস্তরীয় প্রতিনিধি

ইউরোপীয় ইউনিয়নের নিরাপত্তা নীতি এবং বিদেশ সংক্রান্ত বিষয়ের উচ্চস্তরীয়প্রতিনিধি মিসেস ফ্রেডেরিকা মোগারিনি শুক্রবার এখানে সাক্ষাৎ করেন প্রধানমন্ত্রীশ্রী নরেন্দ্র মোদীর সঙ্গে। পারস্পরিক স্বার্থ সংশ্লিষ্ট আঞ্চলিক তথা আন্তর্জাতিকউন্নয়নের বিভিন্ন বিষয় নিয়ে তাঁরা আলোচনা ও মতবিনিময় করেন। শ্রী মোদী এবং মিসেস মোগারিনি সন্ত্রাস মোকাবিলায় ভারত এবং ইউরোপীয়ইউনিয়নের মধ্যে নিরাপত্তা সহযোগিতাকে আরও নিবিড় করে তোলার প্রশ্নে সহমত জ্ঞাপনকরেন। ২০১৬-র মার্চে ভারত-ইউরোপীয় ইউনিয়ন শীর্ষ বৈঠককালে তার সফল ব্রাসেলসসফরের স্মৃতিচারণ করেন ভারতের প্রধানমন্ত্রী। তিনি বলেন, এবছর অক্টোবর মাসে ভারতেইউরোপীয় ইউনিয়নের সঙ্গে ভারতের যে পরবর্তী শীর্ষ বৈঠক অনুষ্ঠিত হতে চলেছে সেজন্যতিনি বিশেষ আগ্রহের সঙ্গে অপেক্ষা করে রয়েছেন। /…
বাহাদুরগড়-মুন্দকা মেট্রো লাইনের উদ্বোধন করলেন প্রধানমন্ত্রী

এক ভিডিও সম্মেলনের মাধ্যমে বাহাদুরগড়-মুন্দকা মেট্রো লাইনটির রবিবার সূচনা করলেন প্রধানমন্ত্রী। দিল্লি মেট্রোর এই নতুন সেকশনটি চালু হওয়ার জন্য হরিয়ানা ও দিল্লিবাসীদের অভিনন্দিত করেন তিনি। গুরগাঁও ও ফরিদাবাদের পর এটিই হ’ল হরিয়ানার তৃতীয় স্থান, যা যুক্ত হ’ল মেট্রো রেল প্রকল্পের সঙ্গে। দিল্লি মেট্রো কিভাবে নাগরিকদের জীবনে ইতিবাচক স্বাচ্ছন্দ্য এনে দিয়েছে, তা এদিন প্রধানমন্ত্রী বিবৃত করেন তাঁর ভাষণে। বাহাদুরগড়ে অর্জিত বিশেষ অর্থনৈতিক সাফল্য ও অগ্রগতির কথা উল্লেখ করে তিনি বলেন যে, সেখানে বেশ কিছু গুরুত্বপূর্ণ শিক্ষা কেন্দ্র রয়েছে, যেখানে দিল্লি থেকে যাতায়াত করে ছাত্রছাত্রীরা পঠন-পাঠনে সুযোগ গ্রহণ করে থাকে। মেট্রোর নতুন লাইনটি চালু হওয়ার ফলে তাঁদের বিশেষ সুবিধা হবে বলে জানান প্রধানমন্ত্রী। শ্রী মোদী বলেন যে, উন্নয়ন ও যোগাযোগের মধ্যে এক প্রত্যক্ষ যোগ বা সম্পর্ক রয়েছে। মেট্রো প্রকল্প যে স্থানীয় অধিবাসীদের কাছে আরও বেশি মাত্রায় কর্মসংস্থানের সুযোগ-সুবিধা এনে দেবে এ ব্যাপারে বিশেষ আশাবাদী তিনি। প্রধানমন্ত্রী বলেন, মেট্রো প্রকল্পের বিষয়ে কেন্দ্রীয় সরকার এক বিশেষ নীতি অনুসরণ করে চলেছে, যার আওতায় দেশের মেট্রো রেল নেটওয়ার্কগুলির মধ্যে এক উন্নত মানের যোগাযোগ স্থাপন করা হবে। কারণ, সরকার মূল লক্ষ্য ও উদ্দেশ্য হ’ল দেশের শহরগুলিতে এক সুবিধাজনক ও আরামদায়ক অথচ সকলের নাগালসাধ্য এক নগর পরিবহণ ব্যবস্থা গড়ে তোলা। এর সঙ্গে যুক্ত রয়েছে ‘মেক ইন ইন্ডিয়া’ কর্মসূচিটিকে বিশেষ উৎসাহদান। মেট্রো রেলের কোচগুলি ভারতেই তৈরির উদ্যোগ গ্রহণ করা হয়েছে। শ্রী মোদী বলেন, মেট্রো ব্যবস্থা ও তার প্রক্রিয়াকরণের কাজটি সহযোগিতামূলক যুক্তরাষ্ট্রীয়তার সঙ্গে যুক্ত। দেশের যে শহরেই মেট্রো প্রকল্প রূপায়িত হোক না কেন, কেন্দ্র ও রাজ্য মিলিতভাবে কাজ করে চলেছে সেখানে। প্রধানমন্ত্রীর মতে, নতুন ভারত গঠনের ক্ষেত্রে প্রয়োজন নতুন নতুন পরিকাঠামো। এই কারণে রেল, সড়ক, আকাশপথ, জলপথ এবং বৈদ্যুতিন যোগাযোগ আরও উন্নত করে তুলতে কাজ করে চলেছে কেন্দ্রীয় সরকার। সংযোগ ও যোগাযোগ গড়ে তোলা এবং উন্নয়ন প্রকল্পগুলির কাজ সময়ে সম্পূর্ণ করার ওপর বিশেষ জোর দেওয়া হচ্ছে বলে উল্লেখ করেন তিনি। …
প্রধানমন্ত্রী দেশের বিভিন্ন প্রান্তের শিখ সম্প্রদায়ের নেতাদের সঙ্গে সাক্ষাৎ করেছেন

‘বীর বাল দিবস’ উদযাপনের মধ্য দিয়ে চার সাহিবজাদেকে শ্রদ্ধা জানানোর যে সিদ্ধান্ত প্রধানমন্ত্রী নিয়েছেন, তার জন্য শিখ নেতৃবৃন্দ তাঁকে ধন্যবাদ জানান ‘বীর বাল দিবস’ হিসাবে উদযাপনের মধ্য দিয়ে দেশের প্রতিটি প্রান্তের শিশুরা চার সাহিবজাদের সম্পর্কে জানতে পারবে: প্রধানমন্ত্রী প্রধানমন্ত্রী শিখ সম্প্রদায়ের সেবা করার মানসিকতার প্রশংসা করেন, সারা বিশ্বের মানুষের শিখদের এই মানসিকতার কথা আরও বেশি করে জানা প্রয়োজন বলে তাঁর মন্তব্য শিখ সম্প্রদায়ের কল্যাণে আমার সরকার অঙ্গীকারবদ্ধ : প্রধানমন্ত্রী শিখ সম্প্রদায়ের কল্যাণে বিভিন্ন পদক্ষেপ নেওয়ায় প্রতিনিধিদলের সদস্যরা প্রধানমন্ত্রীকে ধন্যবাদ জানিয়েছেন; অন্তর থেকে তিনি আসলে শিখ বলে তাঁরা অভিহিত করেছেন প্রধানমন্ত্রী শ্রী নরেন্দ্র মোদী আজ ৭, লোক কল্যাণ মার্গে দেশের বিভিন্ন প্রান্তের শিখ সম্প্রদায়ের নেতাদের সঙ্গে সাক্ষাৎ করেছেন। শিখ সম্প্রদায়ের কল্যাণে বিভিন্ন পদক্ষেপ নেওয়ায় প্রতিনিধিদলের সদস্যরা প্রধানমন্ত্রীকে ধন্যবাদ জানিয়েছেন। বিশেষত, ২৬শে জানুয়ারি দিনটি ‘বীর বাল দিবস’ উদযাপনের মধ্য দিয়ে চার সাহিবজাদেকে শ্রদ্ধা জানানোর যে সিদ্ধান্ত প্রধানমন্ত্রী নিয়েছেন, তার জন্য তাঁরা তাঁকে ধন্যবাদ জানান। প্রতিনিধি দলের প্রত্যেক সদস্য প্রধানমন্ত্রীকে ‘শিরোপাও’ এবং ‘সিরিসাহিব’ সম্মান জানান। প্রধানমন্ত্রী বলেন, দেশের বহু অঞ্চলের মানুষ চার সাহিবজাদের অবদান ও আত্মবলিদানের কথা জানেন না। যখনই তিনি স্কুলে শিশুদের সঙ্গে কথা বলার সুযোগ পেয়েছেন, তখনই চার সাহিবজাদের সম্পর্কে তাদের জানিয়েছেন। ২৬শে ডিসেম্বরকে ‘বীর বাল দিবস’ হিসাবে উদযাপনের মধ্য দিয়ে দেশের প্রতিটি প্রান্তের শিশুরা চার সাহিবজাদের সম্পর্কে জানতে পারবে। শিখ নেতৃবৃন্দ তাঁর সঙ্গে সাক্ষাৎ করায় প্রধানমন্ত্রী তাঁদের ধন্যবাদ জানিয়েছেন। তিনি বলেন, তাঁদের জন্য তাঁর দরজা সবসময় খোলা থাকবে। তাঁর পাঞ্জাবে বসবাসের সময় শিখ সম্প্রদায়ের সঙ্গে তাঁর যোগাযোগের কথা শ্রী মোদী উল্লেখ করেন। প্রধানমন্ত্রী শিখ সম্প্রদায়ের সেবা করার মানসিকতার প্রশংসা করেন, সারা বিশ্বের মানুষের শিখদের এই মানসিকতার কথা আরও বেশি করে জানা প্রয়োজন বলে তিনি মন্তব্য করেন। তিনি বলেন, শিখ সম্প্রদায়ের কল্যাণে তাঁর সরকার অঙ্গীকারবদ্ধ। সরকারের গৃহীত বিভিন্ন পদক্ষেপের কথা তিনি উল্লেখ করেন। আফগানিস্তান থেকে গুরু গ্রন্থ সাহিবকে যথাযথ মর্যাদায় নিয়ে আসার জন্য বিশেষ যে ব্যবস্থা নেওয়া হয়েছিল, সেই প্রসঙ্গ উল্লেখ করে শ্রী মোদী জানান, কূটনৈতিক আলোচনার মধ্য দিয়ে শিখ তীর্থযাত্রীদের জন্য তাঁর সরকার কর্তারপুর সাহিব করিডর খোলার ব্যবস্থা করেছে। চার সাহিবজাদের আত্মবলিদানের কথা দেশের প্রতিটি শিশুকে জানানোর জন্য ‘বীর বাল দিবস’ উদযাপনের সিদ্ধান্তের প্রসঙ্গ শ্রী মঞ্জিন্দর সিং সিরসা আলোচনার সময় উল্লেখ করেন। শ্রী পাটনা সাহিবের জাঠেদার তক্ত সিং সাহিব জ্ঞানী রঞ্জিত সিং কর্তারপুর সাহিব করিডর খোলার জন্য প্রধানমন্ত্রী যে উদ্যোগ নিয়েছিলেন এবং লঙ্গরের উপর থেকে পণ্য পরিষেবা কর প্রত্যাহার করার সিদ্ধান্ত নিয়েছেন, তার জন্য তাঁকে ধন্যবাদ জানান। তিনি আরও বলেন, শিখ সম্প্রদায়ের জন্য প্রধানমন্ত্রীর গৃহীত বিভিন্ন পদক্ষেপ থেকে এটা স্পষ্ট যে, অন্তর থেকে তিনি আসলে শিখ। জাতীয় সংখ্যালঘু কমিশনের প্রাক্তন চেয়ারম্যান শ্রী তারলোচন সিং বলেন, স্বাধীনতার পর এই প্রথম শিখ সম্প্রদায়ের অবদানের কথা তুলে ধরা হচ্ছে। দেশ বিভাজনের সময় বিপুল সংখ্যায় শিখ সম্প্রদায়ের মানুষ প্রাণ বিসর্জন দিয়েছিলেন। এই সম্প্রদায়ের অবদানের কথা আন্তর্জাতিক স্তরে তুলে ধরার জন্য তিনি শ্রী মোদীকে ধন্যবাদ জানিয়েছেন।
ক্রিকেট খেলোয়াড় ঋষভ পন্থের দুর্ঘটনার খবরে প্রধানমন্ত্রী মর্মাহত

নয়াদিল্লি, ৩০ ডিসেম্বর ২০২২ প্রধানমন্ত্রী শ্রী নরেন্দ্র মোদী বিশিষ্ট ক্রিকেট খেলোয়াড় শ্রী ঋষভ পন্থের দুর্ঘটনার খবরে দুঃখপ্রকাশ করেছেন। এক ট্যুইট বার্তায় প্রধানমন্ত্রী বলেছেন – “বিশিষ্ট ক্রিকেট খেলোয়াড় ঋষভ পন্থের দুর্ঘটনার খবরে আমি মর্মাহত। আমি তাঁর সুস্বাস্থ্য এবং দ্রুত আরোগ্য কামনা করি। @RishabhPant17” /
প্রধানমন্ত্রীশ্রী নরেন্দ্র মোদী সকাশে ফ্রান্সের প্রতিরক্ষা মন্ত্রী

ফ্রান্সের প্রতিরক্ষা মন্ত্রী মিঃ জ্যাঁ-ওয়াইভেস লিদ্র্যায়ান শুক্রবার এখানে এক সাক্ষাৎকারে মিলিত হন প্রধানমন্ত্রী শ্রী নরেন্দ্রমোদীর সঙ্গে। গত ১৮ সেপ্টেম্বর জম্মু ও কাশ্মীরের উরিতে জঙ্গীহানারঘটনায় নিহত ও আহতদের জন্য সমবেদনাও প্রকাশ করেন তিনি। সন্ত্রাসের মোকাবিলায় ভারত ওফ্রান্সের মধ্যে দ্বিপাক্ষিক সহযোগিতার সম্পর্ককে আরও জোরদার করে তোলার অঙ্গীকারগ্রহণ করেন ফ্রান্সের প্রতিরক্ষা মন্ত্রী। ভারত-ফ্রান্স প্রতিরক্ষা সহযোগিতার বর্তমান পরিস্থিতিসম্পর্কেও তিনি অবহিত করেন শ্রী নরেন্দ্র মোদীকে। এর আগে ঐ দিন ৩৬টি রাফাল বিমান কেনার ব্যাপারে দু’দেশেরসরকারের মধ্যে যে চুক্তি স্বাক্ষরিত হয় তাকে স্বাগত জানিয়ে প্রধানমন্ত্রী শ্রীমোদী চুক্তির দ্রুত রূপায়ণ সম্ভব করে তোলার আহ্বান জানান।
দ্বৈত কর বিলোপে ও কর ফাঁকির প্রবণতা রুখতে ভারত-স্লোভেনিয়া চুক্তিটির সংশোধন

দ্বৈত কর প্রথা বিলোপে বর্তমানের চুক্তিটি সংশোধনক্রমে একটি প্রোটোকল স্বাক্ষরিত হবে ভারত ও স্লোভেনিয়ার মধ্যে। আজ এই মর্মে একটি প্রস্তাব আনুষ্ঠানিকভাবে স্বীকৃতি লাভ করল কেন্দ্রীয় মন্ত্রিসভার। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে এই প্রস্তাব অনুমোদনের ফলে কর সংক্রান্ত বিষয়ে দুটি দেশই বিশেষভাবে লাভবান হবে। কারণ, আর্থিক লেনদেনের ক্ষেত্রে কারচুপি যেমন বন্ধ করা যাবে, অন্যদিকে তেমনই আয়কর ফাঁকি দেওয়ার প্রবণতাও অনেকাংশে রোধ করা যাবে।
মাইক্রোসফ্ট কর্পোরেশনের চেয়ারম্যান এবং সিইও সত্য নাদেল্লার সঙ্গে সাক্ষাৎ প্রধানমন্ত্রীর

নয়াদিল্লি, ০৫ জানুয়ারি, ২০২৩ প্রধানমন্ত্রী শ্রী নরেন্দ্র মোদী মাইক্রোসফ্ট কর্পোরেশনের চেয়ারম্যান এবং সিইও সত্য নাদেল্লার সঙ্গে সাক্ষাৎ করেছেন। তিনি বলেন, ভারত প্রযুক্তি এবং উদ্ভাবন ক্ষেত্রে ব্যাপক উন্নতি করছে এবং ক্রমশ এই ক্ষেত্রে নেতৃত্ব দেওয়ার মতো উন্নয়নের যুগে প্রবেশ করছে। প্রধানমন্ত্রী ট্যুইটে বলেন; “@satyanadella আপনার সঙ্গে সাক্ষাৎ করে আমি আনন্দিত। প্রযুক্তি ও উদ্ভাবন ক্ষেত্রে ভারতের উন্নতি এই ক্ষেত্রে নেতৃত্ব প্রদানকারী যুগে প্রবেশ করছে। আমাদের যুব সম্প্রদায় নতুন নতুন চিন্তা-ভাবনায় সমৃদ্ধ। তাঁদের এই পৃথিবীকে বদলে দেওয়ার ক্ষমতা রয়েছে।”
প্রসূতি মা, নবজাতক এবং শিশুর স্বাস্থ্য সম্পর্কিত সহযোগিতা মঞ্চের (পিএমএনসিএইচ)এক প্রতিনিধিদলের সঙ্গে সাক্ষাৎকার প্রধানমন্ত্রীর

প্রসূতিমা, নবজাতক এবং শিশুর স্বাস্থ্য সম্পর্কিত সহযোগিতা মঞ্চের (পিএমএনসিএইচ) একপ্রতিনিধিদল আজ এখানে সাক্ষাৎ করেন প্রধানমন্ত্রী শ্রী নরেন্দ্র মোদীর সঙ্গে।প্রতিনিধিদলে ছিলেন চিলির ভূতপূর্ব প্রেসিডেন্ট তথা পিএমএনসিএইচ পর্ষদের ভবিষ্যৎসভাপতি ডঃ মিশেল ব্যাকলেট এবং ইউনিসেফের শুভেচ্ছা দূত তথা বিশিষ্ট অভিনেত্রী শ্রীমতীপ্রিয়াঙ্কা চোপড়া। এছাড়াও, প্রতিনিধিদলের সঙ্গে ছিলেন কেন্দ্রীয় স্বাস্থ্য ওপরিবারকল্যাণ মন্ত্রী শ্রী জে পি নাড্ডা এবং পিএমএনসিএইচ মঞ্চের তিন বিশিষ্টকর্মকর্তা শ্রী এ কে চৌবে, স্বাস্থ্য ও পরিবারকল্যাণ প্রতিমন্ত্রী এবং স্বাস্থ্য ওপরিবারকল্যাণ সচিব শ্রীমতী প্রীতি সুদান। আগামী ১২ ও ১৩ ডিসেম্বর, ২০১৮ তারিখেনয়াদিল্লিতে মঞ্চের এ বছরের যে বিশেষ সম্মেলন অনুষ্ঠিত হচ্ছে তাতে যোগদানের জন্যপ্রধানমন্ত্রীকে আমন্ত্রণ জানানোর উদ্দেশ্যেই তাঁদের আজকের এই সাক্ষাৎকার। বিভিন্নদেশের রাষ্ট্রপ্রধান এবং স্বাস্থ্যমন্ত্রীরা উপস্থিত থাকবেন এই সম্মেলনে। এছাড়াওতাতে অংশগ্রহণ করবেন দেশ-বিদেশের ১,২০০ জন প্রতিনিধি। বিশ্বের ৯২টি দেশ এবং ১হাজারেরও বেশি সংস্থা ও প্রতিষ্ঠানকে নিয়ে গড়ে উঠেছে পিএমএনসিএইচ নামের এই বিশ্বমঞ্চটি। শ্রী মোদী এই মঞ্চের পৃষ্ঠপোষকতার আমন্ত্রণ সানন্দে গ্রহণ করেন। মঞ্চেরএকটি লোগোও প্রতিনিধিদলের পক্ষ থেকে উপহার দেওয়া হয় প্রধানমন্ত্রীকে। ডঃমিশেল ব্যাকলেট এই বিশ্ব মঞ্চের উদ্দেশ্য ও কর্মপ্রচেষ্টা ব্যাখ্যা করে তারকাজকর্ম কিভাবে এগিয়ে নিয়ে যাওয়া যায়, সে সম্পর্কে প্রস্তাব ও পরামর্শ পেশ করারজন্য আবেদন জানান শ্রী নরেন্দ্র মোদীর কাছে। তিনি বলেন, নারী ক্ষমতায়ন এবং শিশু ওকিশোরদের সার্বিক কল্যাণের লক্ষ্যে মঞ্চের কাজকর্মকে আগামীদিনে আরও প্রসারিত করারচিন্তাভাবনা রয়েছে তাঁদের। তিনি গুজরাটের মুখ্যমন্ত্রী থাকাকালীন বেসরকারিক্ষেত্রের সঙ্গে সহযোগিতাক্রমে মহিলাদের প্রাতিষ্ঠানিক প্রসব সম্পর্কিত কর্মসূচির রূপায়ণসম্পর্কে তাঁর অভিজ্ঞতা ব্যক্ত করে প্রধানমন্ত্রী বলেন, গ্রামের দরিদ্র ও গর্ভবতীমহিলাদের প্রয়োজনীয় পুষ্টি বিধানের জন্য সমস্তরকম ব্যবস্থা গ্রহণ করা হয়েছিল। সমষ্টিগতভাবেবিভিন্ন সংস্থা ও সংগঠনও ঐ সময় এগিয়ে এসেছিল তাদের এই কর্মপ্রচেষ্টায় সহযোগিতাপ্রসারের লক্ষ্যে। শ্রীমোদী প্রতিনিধিদলকে বলেন যে অংশগ্রহণের মাধ্যমেই অংশীদারিত্বের প্রসার ঘটে। তাইপুষ্টি, বিয়ের সঠিক বয়স, প্রাক্‌-প্রসব এবং প্রসব-পরবর্তীকালে প্রয়োজনীয় ব্যবস্থাগ্রহণ সম্পর্কিত কর্মপ্রচেষ্টায় বিশ্বের বিভিন্ন প্রান্তের মানুষকে জোটবদ্ধভাবেকাজ করে যেতে হবে। বিশেষত, তরুণ ও যুবকরা উৎসাহের সঙ্গেই এই কাজে এগিয়ে আসতেপারেন। আর এইভাবেই নারী, শিশু এবং বয়ঃসন্ধিকালে উপনীত কিশোরীদের কাছে কর্মসূচিরখুঁটিনাটি বিষয়গুলি ব্যাখ্যা করা যেতে পারে। এই লক্ষ্যে সংশ্লিষ্ট বিষয়গুলিঅবলম্বনে একটি অনলাইন ক্যুইজ প্রতিযোগিতা আয়োজনেরও প্রস্তাব দেন প্রধানমন্ত্রী। সফলপ্রতিযোগীদের আগামী ডিসেম্বরের সম্মেলনে পুরস্কৃত করারও প্রস্তাব দেন তিনি। /
প্রধানমন্ত্রী এবং আফগানিস্তানের রাষ্ট্রপতির মধ্যে শুভেচ্ছা বিনিময়

প্রধানমন্ত্রী শ্রী নরেন্দ্র মোদী গতকাল টেলিফোনে আফগানিস্তানের রাষ্ট্রপতি আশরফ ঘানির সঙ্গে কথা বলেছেন। উভয় নেতাই নভরোজ উপলক্ষে পারস্পরিক শুভেচ্ছা বিনিময়ের পাশাপাশি জানিয়েছেন, এটি শুধু উৎসবই নয় দুই দেশের মধ্যে ঐতিহ্য এবং সাংস্কৃতিক সম্পর্কের প্রতিচ্ছবি। উভয় নেতাই কভিড- ১৯ সংক্রমনের জেরে উদ্ভুত উদ্বেগজনক পরিস্থিতি পর্যালোচনা করেন এবং পারস্পরিক সহযোগিতা সুদৃঢ় করার বিষয়ে পুনরায় অঙ্গীকারবদ্ধ হন।
বিজ্ঞান ও প্রযুক্তির প্রসারে ভারতের অটল উদ্ভাবন মিশন এবং রাশিয়ার ফান্ড “ট্যালেন্ট অ্যান্ড সাক্সেস”-এর মধ্যে মউ স্বাক্ষরের প্রস্তাবে কেন্দ্রীয় মন্ত্রিসভার অনুমোদন

ভারত ও রাশিয়ার মধ্যে বিজ্ঞান ও প্রযুক্তির প্রসারের পাশাপাশি দুই দেশের মধ্যে ছাত্র, শিক্ষক, গবেষক ও বিজ্ঞানীদের বিনিময়ের মাধ্যমে এক মজবুত সহযোগিতামূলক ভিত্তি গড়ে তুলতে ভারতের অটল উদ্ভাবন মিশন এবং রাশিয়ার “ট্যালেন্ট অ্যান্ড সাক্সেস” ফান্ডের মধ্যে যে সমঝোতাপত্র বা মউ স্বাক্ষরিত হয়েছে, সে সম্পর্কে কেন্দ্রীয় মন্ত্রিসভাকে অবহিত করা হয়েছে। নতুন দিল্লীতে প্রধানমন্ত্রী শ্রী নরেন্দ্র মোদীর পৌরহিত্যে অনুষ্ঠিত কেন্দ্রীয় মন্ত্রিসভার বৃহস্পতিবারের (২২শে নভেম্বর) বৈঠকে এ বিষয়ে প্রধানমন্ত্রীকে অবহিত করা হয়। গত ৫ই অক্টোবর দুই দেশের মধ্যে এই সমঝোতাপত্র স্বাক্ষরিত হয়। এই মউ স্বাক্ষরের ফলে বিজ্ঞান ও প্রযুক্তির প্রসারের পাশাপাশি দুই দেশের মধ্যে ছাত্র, শিক্ষক, গবেষক ও বিজ্ঞানীদের বিনিময়ের মাধ্যমে এক মজবুত সহযোগিতামূলক ভিত্তি গড়ে তোলার বিষয়টি আরও সহজ হয়ে উঠবে। একইভাবে, দুই দেশের বিদ্যালয়, বিশ্ববিদ্যালয়, সাংস্কৃতিক প্রতিষ্ঠান, বিজ্ঞান ও প্রযুক্তি তথা বিশেষ শিক্ষা প্রতিষ্ঠান, হাইটেক কোম্পানিজ, স্টার্ট-আপ সংস্থা ও উদ্ভাবনমূলক কেন্দ্রগুলির মধ্যে সম্পর্ক গড়ে তোলার ক্ষেত্রেও এই মউটি এক প্রাতিষ্ঠানিক ব্যবস্থা প্রদান করবে। দুই দেশের প্রতিষ্ঠানগুলির মধ্যে এ ধরণের উদ্যোগ গ্রহণের ফলে বিজ্ঞানমূলক ধ্যান-ধারণা, মেধাসম্পদ, উদ্ভাবন তথা মেধাগত পণ্যের উন্নয়নে প্রসার ঘটবে। /
প্রধানমন্ত্রী ভিডিও কনফারেন্সের মাধ্যমে লক্ষ্ণৌতে আয়োজিত কৃষি কুম্ভ অনুষ্ঠানে ভাষণ দিলেন

প্রধানমন্ত্রী শ্রী নরেন্দ্র মোদী শুক্রবার (২৬শে অক্টোবর) ভিডিও কনফারেন্সের মাধ্যমে লক্ষ্ণৌতে আয়োজিত কৃষি কুম্ভ অনুষ্ঠানে ভাষণ দেন। কৃষকদের এই সমাবেশ নতুন প্রযুক্তি গ্রহণের ক্ষেত্রে সুদূরপ্রসারী ভূমিকা নেবে এবং কৃষিক্ষেত্রে আরও সুযোগ-সুবিধার সৃষ্টি হবে বলে প্রধানমন্ত্রী আস্থা প্রকাশ করেন। খাদ্যশস্য সংগ্রহ ব্যবস্থার সুবিধা ধারাবাহিকভাবে বৃদ্ধি করার জন্য শ্রী মোদী উত্তরপ্রদেশ সরকারের প্রচেষ্টার প্রশংসা করেন। তিনি বলেন, কৃষকরাই সেইসব ব্যক্তি যাঁরা দেশকে এগিয়ে নিয়ে চলেছেন। ২০২২ সাল নাগাদ কৃষকদের উপার্জন দ্বিগুণ করার ব্যাপারে কেন্দ্রীয় সরকারের অঙ্গীকারের কথাও তিনি পুনরায় উল্লেখ করেন। এ প্রসঙ্গে, তিনি কৃষকদের কল্যাণে উৎপাদন খরচ কমিয়ে লাভ বাড়ানোর লক্ষ্যে সরকারের একাধিক পদক্ষেপের উল্লেখ করেন। অদূর ভবিষ্যতে দেশ জুড়ে কৃষিক্ষেত্রে বিরাট সংখ্যায় সৌরবিদ্যুৎচালিত পাম্প বসানো হবে বলেও তিনি জানান। বিজ্ঞানের সুফল কৃষিক্ষেত্রে পৌঁছে দিতে সরকার চেষ্টা চালাচ্ছে। বারাণসীতে ধান গবেষণা কেন্দ্র স্থাপন এই লক্ষ্যে এক পদক্ষেপ বলে শ্রী মোদী উল্লেখ করেন। কৃষিতে মূল্য সংযুক্তিকরণের প্রয়োজনীয়তার কথাও প্রধানমন্ত্রী গুরুত্বের সঙ্গে উল্লেখ করেন। তিনি বলেন, সবুজ বিপ্লবের পর এখন দুগ্ধ উৎপাদন, মধু উৎপাদনের পাশাপাশি পোল্ট্রি ও মৎস্যচাষের ওপর সবচেয়ে বেশি গুরুত্ব দেওয়া হচ্ছে। কৃষি কুম্ভ অনুষ্ঠান চলাকালীন জলসম্পদের যুক্তিসম্পন্ন ব্যবহার, খাদ্যশস্য মজুত রাখার ক্ষেত্রে প্রযুক্তি আরও ভালো প্রয়োগ এবং কৃষিতে সর্বাধুনিক প্রযুক্তির ব্যবহারের মতো গুরুত্বপূর্ণ বিষয় নিয়ে প্রধানমন্ত্রী আলাপ-আলোচনার আহ্বান জানান। ফসল কাটার পর গাছের গোড়া পুড়িয়ে ফেলার ক্ষেত্রে কৃষকদের প্রয়োজনীয় সহায়তা দেওয়ার জন্য তিনি নতুন প্রযুক্তি ও পন্থাপদ্ধতি উদ্ভাবনের ওপরও গুরুত্ব দেন।
কেন্দ্রীয় মন্ত্রিসভাকেন্দ্রীয় সরকারি কর্মচারিদের অতিরিক্ত ২ শতাংশ হারে মহার্ঘ ভাতা  / মহার্ঘ  ত্রাণ দেওয়ারপ্রস্তাব অনুমোদন করল

কেন্দ্রীয়মন্ত্রিসভা কেন্দ্রীয় সরকারি কর্মচারিদের বেতনের অতিরিক্ত ২ শতাংশ হারে মহার্ঘভাতা এবং অবসরপ্রাপ্ত সরকারি কর্মীদের একই হারে মহার্ঘ ত্রাণদেওয়ার প্রস্তাব অনুমোদন করল। এই অতিরিক্ত ভাতা চলতি বছরের প্রথম দিন অর্থাৎ০১.০১.২০১৭ থেকেই মূল্যবৃদ্ধির মোকাবিলায়। সপ্তম কেন্দ্রীয়বেতন কমিশনের সুপারিশ মতো স্বীকৃত সূত্র অনুসারে এই বৃদ্ধি হয়েছে। এর ফলে প্রতিবছর রাজকোষের ৫৮৫৭.২৮ কোটি টাকা ব্যয়বৃদ্ধি ঘটবে আর আগামী আর্থিক বছের এই ব্যয়বৃদ্ধিরপরিমান দাঁড়াবে ৬৮৩৩.৫০ কোটি টাকা। এই সিদ্ধান্তের ফলে৪৮.৮৫ লক্ষ কেন্দ্রীয় সরকারি কর্মী এবং ৫৫.৫১ লক্ষ অবসরভোগী উপকৃত হবেন। /…
কিন্নরে ভূমিধ্বসের প্রেক্ষিতে হিমাচল প্রদেশের মুখ্যমন্ত্রীর সঙ্গে কথা প্রধানমন্ত্রীর

নয়াদিল্লি, ১১ অগাস্ট, ২০২১ রাজ্যের কিন্নরে ভূমিধ্বসের ফলে উদ্ভূত পরিস্থিতি সম্পর্কে হিমাচল প্রদেশের মুখ্যমন্ত্রী শ্রী জয়রাম ঠাকুরের সঙ্গে প্রধানমন্ত্রী শ্রী নরেন্দ্র মোদী কথা বলেন। চালু ত্রাণ ও উদ্ধারকার্যে প্রধানমন্ত্রী শ্রী মোদী তাঁকে সবরকম সহায়তার আশ্বাস দেন। প্রধানমন্ত্রীর কার্যালয় থেকে এক ট্যুইটে বলা হয়েছে, “প্রধানমন্ত্রী @narendramodi কিন্নরে ভূমিধ্বসের ফলে উদ্ভূত পরিস্থিতি সম্পর্কে হিমাচল প্রদেশের মুখ্যমন্ত্রীর @jairamthakurbjp সঙ্গে কথা বলেছেন। চলতি ত্রাণ ও উদ্ধারকার্যে প্রধানমন্ত্রী তাঁকে সম্ভাব্য সবরকম সহায়তার আশ্বাস দিয়েছেন”।
ব্রিক্‌স সদস্য রাষ্ট্রগুলির মধ্যে রাজনৈতিক তথাঅর্থনৈতিক সম্পর্ককে নিবিড়তর করে তোলার লক্ষ্যে মউ ও চুক্তি স্বাক্ষরের এক বিশেষপ্রস্তাবে অনুমোদন কেন্দ্রীয় মন্ত্রিসভার

প্রধানমন্ত্রী শ্রী নরেন্দ্র মোদীর নেতৃত্বেঅনুষ্ঠিত কেন্দ্রীয় মন্ত্রিসভার বৈঠকে আজ আন্তঃব্যাঙ্ক আঞ্চলিক অর্থ ঋণ সম্পর্কিতএক চুক্তি স্বাক্ষরের প্রস্তাবে অনুমোদন দেওয়া হয়। একই সঙ্গে, ব্রিক্‌সআন্তঃব্যাঙ্ক সহযোগিতা কর্মসূচির আওতায় অংশগ্রহণকারী সদস্য ব্যাঙ্কগুলির সঙ্গেএক্সিম ব্যাঙ্কের ক্রেডিট রেটিং-এর ক্ষেত্রে সহযোগিতা সম্পর্কিত একটি মউ সম্পাদনেরবিষয়েও সম্মতি দেওয়া হয়। মউ ও চুক্তি দুটি বিষয়ই এক্ষেত্রে এক বিশেষ ছত্রকর্মসূচির অন্তর্ভুক্ত হওয়ায় এক্সিম ব্যাঙ্কের পরিচালন পর্ষদকে বিশেষ ক্ষমতা দেওয়াহয়েছে তাদের নির্দিষ্ট কাঠামোর মধ্যে চুক্তি ও অঙ্গীকারের বিষয়গুলি সম্পর্কেআলোচনার মাধ্যমে সিদ্ধান্ত গ্রহণের জন্য। এই চুক্তি ও মউ স্বাক্ষরিত হলে ব্রিক্‌স সদস্যরাষ্ট্রগুলির মধ্যে সংশ্লিষ্ট ক্ষেত্রগুলিতে রাজনৈতিক তথা অর্থনৈতিক সম্পর্কনিবিড়তর হয়ে উঠবে বলে আশা করা হচ্ছে। প্রসঙ্গত উল্লেখ্য, চিনের জিয়ামেনে ব্রিক্‌সনেতৃবৃন্দের ০৪ সেপ্টেম্বর, ২০১৭ তারিখের জিয়ামেন ঘোষণার মধ্যে এই চুক্তি ও মউ-এরখুঁটিনাটি বিষয়ে আলোকপাত করা হয়েছে।
শ্রীশৈলম জলবিদ্যুৎ উৎপাদন কেন্দ্রের অগ্নিকান্ডে প্রাণহানির ঘটনায় প্রধানমন্ত্রীর শোক জ্ঞাপন

প্রধানমন্ত্রী শ্রী নরেন্দ্র মোদী শ্রীশৈলম জলবিদ্যুৎ উৎপাদন কেন্দ্রে অগ্নিকান্ডে প্রাণহানির ঘটনায় দুঃখ প্রকাশ করেছেন। প্রধানমন্ত্রী বলেছেন, ”শ্রীশৈলম জলবিদ্যুৎ উৎপাদন কেন্দ্রে অগ্নিকান্ডের ঘটনা অত্যন্ত দুর্ভাগ্যজনক। নিহতদের পরিবারবর্গকে সমবেদনা জানাই। আহতদের দ্রুত আরোগ্য কামনা করি।“
ভারত এবং কানাডার প্রধানমন্ত্রীর টেলিফোনে বার্তালাপ

প্রধানমন্ত্রী শ্রী নরেন্দ্র মোদী আজ কানাডার প্রধানমন্ত্রী জাস্টিন ট্রুডোর সাথে টেলিফোনে কথা বলেছেন। দুই নেতা কোভিড -১৯ মহামারী সম্পর্কিত বিশ্বের বর্তমান অবস্থা নিয়ে আলোচনা করেছেন। তাঁরা আন্তর্জাতিক সংহতি ও সমন্বয়, সরবরাহ-শৃঙ্খলা বজায় রাখা এবং গবেষণা কার্যক্রমে পরস্পরের সমন্বয় সাধনের গুরুত্বের বিষয়ে একমত হন। প্রধানমন্ত্রী মোদী , কানাডায় বসবাসকারী ভারতীয়দের বিশেষত ভারতীয় শিক্ষার্থীদের সহায়তা ও সহযোগিতার জন্য কানাডার প্রধানমন্ত্রীকে ধন্যবাদ জানিয়েছেন। প্রধানমন্ত্রী ট্রুডো ভারতে বসবাসকারী কানাডার নাগরিকদের সহায়তার জন্য ভারত সরকারের প্রশংসা করেন। প্রধানমন্ত্রী আশ্বস্ত করেন, ওষুধ ক্ষেত্রে ভারতের উৎপাদনশীল সক্ষমতার যে সুযোগ রয়েছে, ভারত কানাডা সহ বিশ্বের নাগরিকদের সেই মতো যথাসম্ভব সহায়তা প্রদান করবে । দুই নেতা একমত হন যে, ভারত ও কানাডা যৌথ উদ্যোগে এই মহামারী মোকাবেলায় আন্তর্জাতিকক্ষেত্রে উল্লেখযোগ্য ভূমিকা পালন করতে পারে, বিশেষত কোভিড -১৯ এর মোকাবিলার জন্য একটি প্রতিষেধক তৈরি বা ভেষজ চিকিৎসার মাধ্যমে সমাধানের লক্ষ্যে গবেষণা এবং প্রযুক্তিগত ক্ষেত্রে সমন্বয়ের মাধ্যমে গুরুত্বপূর্ণ অবদান রাখতে পারে।
গাভী এবং তার বংশকূলের সুরক্ষা, বিকাশ এবং সংরক্ষণের জন্য রাষ্ট্রীয় কামধেনু আয়োগ প্রতিষ্ঠায় অনুমোদন দিল কেন্দ্রীয় মন্ত্রীসভা

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা গরু বাছুরের সুরক্ষা, বিকাশ এবং সংরক্ষণের জন্য রাষ্ট্রীয় কামধেনু আয়োগ প্রতিষ্ঠায় অনুমোদন দিয়েছে। এই আয়োগ প্রতিষ্ঠার ফলে দেশে গবাদি পশুর সংরক্ষণ, সুরক্ষা এবং বিকাশে গতি আসবে এবং দেশীয় গবাদি পশু শাবকের বিকাশ এবং সংরক্ষণেও সহায়ক হবে। এরফলে, গবাদি পশুপালন ক্ষেত্রেরও বিকাশ ঘটবে। ছোট ও প্রান্তিক কৃষকরাও এরফলে উপকৃত হবেন। এই আয়োগ, গোপালন ও জৈব সার, জৈব গ্যাস প্রভৃতির সঙ্গে যুক্ত বিজ্ঞান, কৃষি বিশ্ববিদ্যালয় বা কেন্দ্রীয় রাজ্যসরকারি সংস্হাগুলিকে একযোগে কাজ করতে সাহায্য করবে। প্রসঙ্গত, এই আয়োগ সৃষ্টির ফলে দেশে গো-সংরক্ষণ এবং সংশ্লিষ্ট বিকাশমূলক কর্মসূচি সংক্রান্ত নীতিকাঠামো সৃষ্টি করা যাবে এবং একইসঙ্গে গৃহপালিত পশুর কল্যাণে যথাযথ আইন প্রণয়ন করাও সম্ভব হবে। উল্লেখ্য, ২০১৯-২০-র কেন্দ্রীয় বাজেটে এই আয়োগ গঠনের কথা ঘোষণা করা হয়।
ব্রাজিলের রাষ্ট্রপতি নির্বাচনে জয়লাভের জন্য লুইজ ইনাসিও লুলা দ্যা সিলভা-কে  প্রধানমন্ত্রীর অভিনন্দন

নয়াদিল্লি, ৩১ অক্টোবর, ২০২২ ব্রাজিলের রাষ্ট্রপতি নির্বাচনে জয়লাভের জন্য লুইজ ইনাসিও লুলা দ্যা সিলভা-কে অভিনন্দন জানিয়েছেন প্রধানমন্ত্রী শ্রী নরেন্দ্র মোদী। প্রধানমন্ত্রীর দপ্তর থেকে এক ট্যুইটে বলা হয়েছে; “ব্রাজিলের রাষ্ট্রপতি নির্বাচনে জয়ের জন্য অভিনন্দন জানাই @LulaOficia। আমাদের মধ্যে দ্বিপাক্ষিক সম্পর্ককে আরো গভীর ও প্রসারিত করতে, সেই সঙ্গে বিশ্বপর্যায়ের বিষয়গুলি নিয়েও একত্রে ঘনিষ্ঠভাবে কাজ করতে চাই।”
প্রযুক্তি বিষয়ক ক্ষমতাপ্রাপ্ত গোষ্ঠী গঠনে মন্ত্রিসভার সায়

প্রধানমন্ত্রী শ্রী নরেন্দ্র মোদীর পৌরহিত্যে আজ কেন্দ্রীয় মন্ত্রিসভার বৈঠকে প্রযুক্তি বিষয়ক ক্ষমতাপ্রাপ্ত গোষ্ঠী গঠনের প্রস্তাব অনুমন করা হয়েছে। এই গোষ্ঠীতে ১২ জন সদস্য থাকবেন, যার প্রধান হবেন কেন্দ্রীয় সরকারের মুখ্য বৈজ্ঞানিক উপদেষ্টা। এই গোষ্ঠী সময় ভিত্তিক সর্বাধুনিক প্রযুক্তি, প্রযুক্তিগত পরিকল্পনা ও প্রযুক্তিগত সামগ্রী, জাতীয় স্তরের গবেষণাগার ও সরকারি গবেষণা তথা উন্নয়ন প্রতিষ্ঠানগুলির উদ্ভাবিত প্রযুক্তির যৌথ ব্যবহারের বাণিজ্যিকীকরণ, সুর্নিদিষ্ট কয়েকটি প্রযুক্তির জন্য দেশীয় পরিকল্পনা প্রণয়ন এবং প্রযুক্তিগত উন্নতির লক্ষ্যে উপযুক্ত গবেষণা ও উন্নয়নমূলক কর্মসূচি চূড়ান্তকরণের মতো গুরুত্বপূর্ণ বিষয়ে পরামর্শ দেবে। ক্ষমতাপ্রাপ্ত এই গোষ্ঠী প্রযুক্তির সরবরাহকারীদের জন্য সংশ্লিষ্ট ক্ষেত্রে সম্ভাব্য পরামর্শ এবং প্রযুক্তি সংগ্রহের ক্ষেত্রে উপযুক্ত কৌশল প্রদান করবে। নীতি প্রণয়ন এবং উদীয়মান প্রযুক্তির ব্যবহারের ক্ষেত্রে বিশেষজ্ঞদের নিয়ে একটি দল গঠন করা হবে এবং রাষ্ট্রায়্ত্ব উদ্যোগ ও জাতীয় গবেষণাগারগুলিতে উদ্ভাবিত প্রযুক্তি রাষ্ট্রায়্ত্ব ক্ষেত্রগুলিতে সরবরাহ করা হবে। ক্ষমতাপ্রাপ্ত এই গোষ্ঠীর কাজকর্মের তিনটি গুরুত্বপূর্ণ স্তম্ভ হল- নীতি প্রণয়ন, সংগ্রহের ক্ষেত্রে পরামর্শ এবং গবেষণা ও উন্নয়নমূলক প্রস্তাবগুলিতে সমর্থন। এছাড়াও ক্ষমতাপ্রাপ্ত এই গোষ্ঠী ভারতীয় শিল্পের আর্থিক বিকাশ ও সুস্হায়ী উন্নয়নের ক্ষেত্রে সর্বাধুনিক প্রযুক্তিকে যাতে কার্যকরভাবে কাজে লাগাতে পারে তারজন্য উপযুক্ত নীতি ও কৌশল স্হির করবে। বিভিন্ন ক্ষেত্রে নতুন ধরণের প্রযুক্তিগত গবেষণার জন্য অগ্রাধিকারের ভিত্তিতে যথাযথ কৌশল গ্রহণে সরকারকে পরামর্শ দেবে। একইসঙ্গে নির্দিষ্ট কিছু গুরুত্বপূর্ণ প্রযুক্তির জন্য সম্পূর্ণ দেশীয় পরিকল্পনা প্রণয়ন করবে।